પાછલા દિવસોમાં ભારતમાં પણ મી ટૂ કેમ્પેઈન જોર પકડી રહ્યું હતું. તનુશ્રી દત્તાએ નાના પાટેકર પર લગાવેલ યૌન ઉત્પીડનના આરોપો બાદ કેટલીય મહિલાઓ સામે આવી હતી. અત્યાર સુધીમાં બૉલીવુડથી આલોકનાથ, નાના પાટેકર, સાજિદ ખાન, વિકાસ બહલ, લવ રંજન, રજત કપૂર, પીયૂષ મિશ્રા, રોનિત રૉય જેવી કેટલીય મોટી હસ્તીઓનાં નામ યૌન ઉત્પીડનમાં આવ્યાં છે. જ્યારે ભાજપના એમજે અકબર પર પણ કેટલીય મહિલાઓએ આરોપો લગાવ્યા છે. આ કારણે અકબરે પોતાનું કેન્દ્રીય મંત્રીનું પદ પણ ગુમાવવું પડ્યું.